paragraph_text: Ilja i Evgenij su djelovali netom poslije sovjetske revolucije 1920-ih do sredine 1930-ih. Većinu djela napisali su zajednički, tako da ih se najčešće navodi pod imenom Iljf i Petrov. Svjetsku slavu stekli su svojim satiričkim romanima: Dvanaest stolica i njegovim nastavkom, Zlatno tele. U oba romana poveznica je naslovni lik Ostap Bender, dovitljivi prevarant u potrazi za bogatstvom i lagodnim životom bez rada.